Georgi Filimonov

Georgi Jurjevitš Filimonov (vene keeles Гео́ргий Ю́рьевич Филимо́нов, sündinud 23. veebruaril 1980 Tomskis) on Venemaa riigitegelane, Vologda oblasti kuberner. Ta on andnud korralduse püstitada Vologda kesklinna Ivan Julma ja Jossif Stalini ausambad.https://www.delfi.ee/artikkel/120328460/venemaa-vologda-oblasti-kuberner-teatas-et-rahva-noudmisel-pustitatakse-ausammas-stalinile

 Elulugu 
Ta kasvas üles Vologda oblastis Tšerepovetsis. Isa Juri Filimonov oli Tšerepovetsi võitluskunstide keskuse direktor, Venemaa Föderatsiooni teeneline kikkpoksitreener, Tšerepovetsi linnaduuma saadik, kes treenis koos Vene Föderatsiooni presidendi administratsiooni juhi esimese asetäitja Sergei Kirijenkoga.https://web.archive.org/web/20231031210940/https://www.gorodche.ru/news/vlast/159903/ Lapsepõlvest peale on ta isa juhendamisel tegelenud võitluskunstidega: wushu, kikkpoks, karate, taekwondo. Kümneaastaselt tuli Venemaa meistriks wushus. Esikoht Venemaa ja NSV Liidu meistrivõistlustel Krasnovodskis, võit Hiinas Shaolini kloostri 1500. aastapäevale pühendatud rahvusvahelisel turniiril, Euroopa karikavõitja wushus Türgis ja kikkpoksis Užgorodis. 1999. aastal võitis kikkpoksi maailmameistrivõistlustel Caorle'is (Itaalia) kuldmedali. Venemaa teeneline meistersportlane (2001).https://web.archive.org/web/20220209021622/https://wako.sport/official-results/https://web.archive.org/web/20231031210135/https://nason.ru/znamenit/1859/

2003. aastal lõpetas rahvusvaheliste suhete alal Venemaa Rahvaste Sõpruse Ülikooli Moskvas.https://web.archive.org/web/20231031210940/https://www.gorodche.ru/news/vlast/159903/ 2007. aastal kaitses Venemaa Teaduste Akadeemia USA ja Kanada Instituudis kandidaadiväitekirja „USA väliskultuuripoliitika kui pehme jõu komponent.”https://web.archive.org/web/20231031212347/https://search.rsl.ru/ru/record/01003174111 2013. aastal kaitses Venemaa Välisministeeriumi Diplomaatilises Akadeemias doktorikraadi teemal “Pehme jõu roll USA välispoliitikas.”https://web.archive.org/web/20231031210332/https://search.rsl.ru/ru/record/01005533251

2005–2009 Vene Föderatsiooni presidendi administratsiooni välispoliitika osakonna konsultant ja nõunik. 2009–2011 Venemaa Rahvaste Sõpruse Ülikooli rahvusvaheliste suhete teooria ja ajaloo osakonna dotsent, 2011–2014 osakonna juhataja asetäitja, 2014–2017 ülikooli strateegiliste uuringute ja prognooside instituudi direktor, rahvusvaheliste suhete teooria ja ajaloo osakonna professor. 2009–2014 kliimaseadmete ettevõtte Soglasije peadirektori asetäitja.https://web.archive.org/web/20231031210132/https://tass.ru/info/19166615 

2017–2021 Vene Föderatsiooni presidendi administratsiooni sisepoliitika osakonna assistent.https://web.archive.org/web/20231031210132/https://tass.ru/info/19166615 2021–2023 Moskva oblastivalitsuse aseesimees. 31. oktoobril 2023 nimetas Venemaa president Vladimir Putin ta Vologda oblasti kuberneri kohusetäitjaks.https://web.archive.org/web/20231101082700/https://vz.ru/news/2023/10/31/1237784.html 8. septembril 2024 valiti ta otsevalimistel Vologda oblasti kuberneriks. Tema poolt hääletas 62,30% valijatest. Inauguratsioonitseremoonia toimus 26. septembril 2024. aastal.

Venemaa sõjateaduste akadeemia liige (2015), Irboska klubi liige (2016), Vene Föderatsiooni 3. järgu tõeline riiginõunik (2017)https://web.archive.org/web/20231031210132/https://tass.ru/info/19166615

Oktoobris 2024 teatas ta Telegramis, et pärast „pöördumisi avalikkuse poolt“, on ta otsustanud püstitada Vologda kesklinna ausamba Nõukogude Liidu diktaatorile Jossif Stalinile. „Kogu selle isiku rolli tõlgendamise mitteühemõttelisuse juures peame me tunnistama suuri saavutusi, teadma oma riigi ajalugu, teda austama ja tema üle uhked olema, sest meie ajalugu on üks ja jagamatu omavahel seotud, kokku aheldatud ajaloolise protsessi lülide kett, millest iga on moodustanud meie suure rahva jõu, vaimu ja tahte.“ Ta lisas, et samuti on plaanis püstitada ausammas Ivan Julmale, mille eeskuju on väiksemal kujul tema kabinetis.https://www.delfi.ee/artikkel/120328460/venemaa-vologda-oblasti-kuberner-teatas-et-rahva-noudmisel-pustitatakse-ausammas-stalinile

 Viited 

Kategooria:Venemaa poliitikud
Kategooria:Sündinud 1980